১৩০ মহেগান এভিনিউয়ে বাড়ি

১৩০ মহেগান এভিনিউয়ে বাড়ি বা ইস্পাতের বাড়ি বা ইস্পাত বাড়ি হচ্ছে মার্কিন যুক্তরাস্ট্রের নিউ লন্ডনের কানেকটিকাটে অবস্থিত  একটি ঐতিহাসিক বাড়ি।  এটি একটি প্রাকগঠিত গৃহ এবং আন্তর্জাতিক মানের বাড়ি। কানেকটিকাট মহাবিদ্যালয়ের শিল্প ইতিহাস বিভাগের একজন অধ্যাপক এবং লিম্যান এলিন জাদুঘরের পরিচালক উইনস্লো আমেস  শিকাগোর  শতাব্দীর অগ্রগতি প্রদর্শনীতে অংশগ্রহণ করার আগে ১৯৩২ সালে এই বাড়িটি নির্মাণ করেন। ঘরটির প্রধান প্রকৌশলী ও নকশাকার হাওয়ার্ড টি ফিশার।  বাড়িটি ২১ ফুট (৬.৪ মিটার) প্রস্ত ও ৩৭ ফুট (১১  মিটার) দৈর্ঘ্যের একতলা বিশিষ্ট যা প্রাকগঠিত আয়তক্ষেত্রাকার স্টীল দ্বারা নির্মিত যা কংক্রিটএর দেওয়ালের উপর নির্ভর করে আছে। মূলত ঘরটিতে একটি সমতল ছাদ ছিল এবং একটি সংযুক্ত গ্যারেজ অন্তর্ভুক্ত ছিল। বছরের পর বছর ধরে বাড়িটিতে উল্লেখযোগ্য পরিবর্তন  এসেছে,যার দ্বারা ঘরটিতে ত্রিকোণবিশিষ্ট ছাদের সূচনা হয়েছে।
 
প্রথমে উইন্স্লো আমেস বাড়িটি ব্যবহার করতেন।২০০৪ সালের ধ্বংসের আগ পর্যন্ত কানেকটিকাট মহাবিদ্যালয় ভাড়া সম্পত্তি হিসাবে ব্যবহার করেছিল। বাড়ীটি পুন:প্রতিষ্ঠা করতে প্রধান ভূমিকা গ্রহণ করেন ডগ রয়্যালটি,তার সাথে  কলেজের অবীগল ভ্যান স্ল্যচক ও কাজ করেন ।২০১৩ সালে  ৫০০,০০০ আমেরিকান ডলার খরচ করে পুনঃপ্রতিষ্ঠার কাজ সম্পূর্ণ হয়।বাড়ির পুনঃপ্রতিষ্ঠার মধ্যে অনেক পর্যায় যেমনঃ বাড়ি ভেঙে ফেলা, পরিবহন, এবং পুনর্মিলিত করা ইত্যাদি জড়িত। বাড়িটি  ২০০৭ সালের জুলাইয়ে কানেকটিকাট ঐতিহাসিক তথ্যতালিকাগ্রন্থে স্থান লাভ করে,পরবর্তীতে ২৮শে  অক্টোবর, ২০০৯ সালে মার্কিন যুক্তরাষ্ট্রের ঐতিহাসিক স্থানসমূহের জাতীয় নিবন্ধনে তালিকাভুক্ত হয়।

নির্মাণ ও ব্যবহার 
১৯৩২ সালে কানেকটিকাট মহাবিদ্যালয়ের চারুকলা ও শিল্প–ইতিহাস বিভাগের একজন অধ্যাপক এবং লিম্যান এলিন জাদুঘরের পরিচালক উইন্সলো আমেস সাধারণ বাড়ি হিসেবে এই বাড়িটি প্রতিষ্ঠিত করেন। হাওয়ার্ড টি ফিশার এর মূল পরিকল্পনাকারী ছিলেন। আমেস আধুনিক পরিবর্তনের প্রতি খুব আগ্রহ ছিলেন এবং তিনি বিশ্বাস করতেন এই ধরনের বাড়ি ভবিষ্যতে প্রাধান্য বিস্তার করবে।

১৯৩৩ সালের নভেম্বরে নির্মাণ সম্পন্ন হয় এবং নির্মাণে ব্যয় হয় প্রায় ৪,৫০০ মার্কিন ডলার। একতলা বিশিষ্ট এই বাড়িটি ২১ ফুট (৬.৪ মিটার) প্রস্থ ও ৩৭ ফুট (১১  মিটার) দৈর্ঘ্যের আয়তক্ষেত্রাকার স্টীলের কাঠামোর উপর নির্মিত যা সম্পূর্ণভাবে কংক্রিটের উপর অবস্থিত। ঘরটি মূলত কাঠামোহীন এবং ৪ ফুট (১.২ মিটার) প্রস্থ ও ৯ ফুট (২.৭ মিটার) দৈর্ঘ্যের  ইস্পাতের প্যানেল এই ঘরের বহনক্ষমতা ধারণ করেছে। অভ্যন্তরীণ দেওয়াল স্টিলের প্যানেল দ্বারা তৈরি করা হয়েছে। মূলত বাড়িতে একটি সমতল ছাদ ছিল, কিন্তু এটি সময়ের পরিবর্তনে ত্রিকোণ ধার ছাদে পরিবর্তিত হয়েছে। বাড়িতে দুটি শয়নকক্ষ, একটা স্নানাগার ও একটি খোলা শোবার-খাবার-রান্নাঘর সংযুক্ত কক্ষ আছে।

নির্মাণ সমাপ্তির পর, ১৯৪৯ সালের আগ পর্যন্ত উইন্সলো আমেস ভাড়াটে সম্পত্তি হিসাবে বাড়িটি ব্যবহার করেন,এরপর তিনি মিসৌরিতে একটি জাদুঘরে কাজ করার জন্য চলে যান। এরপর বাড়িটি কানেকটিকাট মহাবিদ্যালয়ের কাছে বিক্রি করে দেওয়া হয়। বাড়িটি ধ্বংস করে পুনঃনির্মাণ করার পরিকল্পনার আগ পর্যন্ত অর্থাৎ ২০০৪ সাল পর্যন্ত কানেকটিকাট মহাবিদ্যালয় নিজেদের কর্মচারী ও শিক্ষার্থীদের ভাড়া হিসেবে দিয়েছিল। সমতল ছাদ হতে ত্রিকোণ ধার ছাদে রপান্তর ছিলো বাড়িটির উল্লেখযোগ্য পরিবর্তন কিন্ত এর তারিখ অজানাই থেকে গেছে।

পুন:প্রতিষ্ঠা 
২০০৮ সালে খবরে প্রকাশিত হয় যে বাড়িটি পুন:প্রতিষ্ঠা করতে এগিয়ে এসেছেন ডগ রোয়ালটি, যিনি ১৯২০ ও ১৯৩০ এর সময়ের প্রাকগঠিত বাড়িসমূহের সংরক্ষণ বিষয়ক বিশেষজ্ঞ। রোয়ালটি দ্বারস্থ হন অবিগল ভ্যান স্ল্যচকের কাছে, যিনি কানেকটিকাট মহাবিদ্যালয়ের শিল্প ইতিহাস বিভাগ এবং ঐ বাড়ির স্থাপত্য গবেষণা কার্যক্রমের সভাপত্নী। ওই খবরে বাড়িটির এমন সংরক্ষণ এক নতুন ঐতিহাসিক মূল্যের আবিষ্কার বলে প্রচার করা হয়,যদিও ১৯৯৫ সালে যুক্তরাষ্ট্রের ঐতিহাসিক স্থানসমূহের তালিকায় এই ঘরটি উইনস্লো আমসের ঘর হিসেবে মনোনয়ন পেয়েছিল।সেই মনোনয়নে এই ঘরের উৎপত্তি নিয়ে বিস্তারিত তত্ত্বও ছিলো যার মধ্যে ঘরের ত্রিকোণ ধারের চালের সমালোচনা করা হয়েছিল। পুনরায় খ্যাতি পাওয়ার পর ঘরটিতে কানেকটিকাট মহাবিদ্যালয়ের রোয়ালটি ও ভ্যান স্ল্যচকের নির্দেশনায় পুনঃস্থাপন করার প্রক্রিয়া শুরু হয়।  রোয়ালটি বলছিলেন যে এই বাড়িটি যুক্তরাষ্ট্রের মধ্যে থাকা কয়েকটি বিরল ঘরের মধ্যে একটি যা উইনস্লো আমেস কর্তৃক প্রতিষ্ঠিত হয়েছে। 

২০০৭ সালের ডিসেম্বরে একটি  প্রতিষ্ঠান মারফত $২৮,৫০০ মার্কিন ডলার অনুদান পাওয়া যায় যা একই বছরের এপ্রিলে করা ঘরের ছিদ্রময় ছাদের মেরামতের কাজের অর্থায়নের এক অংশ ছিল। ২০১০ সালে একই প্রতিষ্ঠান আরো $৫০,০০০মার্কিন ডলার দান করে,এছাড়াও আরেকটি পারিবারিক প্রতিষ্ঠানও $৫০,০০০ মার্কিন ডলার ঘরটির পুনর্নির্মাণের উদ্দেশ্যে দান করে। কানেকটিকাট কলেজও কানেকটিকাটের ঐতিহাসিক স্থানসমূহের সংরক্ষনের স্বার্থে আরো $১৫,৫০০ ডলার দান করে। ২০১০ সালে কানেকটিকাটের ঐতিহাসিক ও সাংস্কৃতিক মঞ্চ $১,০১,৫০০ ডলার কানেকটিকাট কলেজকে ইস্পাত ঘরের মেরামতের জন্য দান করে।

২০১৩ সালের অক্টোবরে বাড়ীটির পুন:প্রতিষ্ঠা সম্পূর্ণ  হয়েছিল। পুন:প্রতিষ্ঠার সম্পূর্ণ খরচ $৫,০০,০০০ ডলারের মতো হয়েছিল।প্রথমে ঘরটিতে খুলে টুকরো করে ফেলা হয়, পরে তা ফিলাডেলফিয়ায় স্থানান্তর করে সেখানে মরিচা সরাই করে, মরিচা প্রতিরোধক প্রলেপ লেপে আবার কানেকটিকাটে নিয়ে এসে একত্রিত করা হয়।

২০০৭ সালের জুলাইয়ে এই ঘরটি কানেকটিকাটের ঐতিহাসিক স্থাপত্যের তালিকায় স্থান লাভ করে। ২০০৯ সালের ২৮ অক্টোবরে মার্কিন যুক্তরাষ্ট্রের ঐতিহাসিক স্থানসমূহের জাতীয় নিবন্ধনে এই ঘরটি স্থান লাভ করে।

তথ্যসূত্র 

কানেকটিকাটের জাতীয় ঐতিহাসিক তালিকাভুক্ত বাড়িগুলো
১৯৩৩ সালের বাড়িগুলো
কানেকটিকাট, নিউ লন্ডনের বাড়িগুলো
কানেকটিকাট,নিউ লন্ডনের জাতীয় ঐতিহাসিক স্থানসমূহ
যুক্তরাষ্ট্রের আন্তর্জাতিক মানের স্থাপত্যশিল্প
কানেকটিকাট মহাবিদ্যালয়
নিউ লন্ডন কাউন্টি, কানেটিকাট-এর জাতীয় নিবন্ধিত ঐতিহাসিক স্থান